OpenLLM-France/wikimedia huggingface dataset:
# David Sloan

David Sloan (Lisburn, 28 d'octubre de 1941 - 4 de febrer de 2016) va ser un futbolista nord-irlandès que jugava en la demarcació de migcampista.
Va jugar dos partits amb la selecció de futbol d'Irlanda del Nord. Va debutar el 10 de setembre de 1968 en un partit amistós contra Israel, partit que va finalitzar amb un resultat de 2-3 a favor del combinat nord-irlandès. El seu segon i últim partit el va disputar l'11 de novembre de 1970 contra Espanya per la classificació per l'Eurocopa de 1972, finalitzant amb un marcador de 3-0 a favor d'Espanya.

## Clubs

| Club | País | Any | Partits | Gols |
| Scunthorpe United FC | Anglaterra | 1963 - 1967 | 136 | 42 |
| Oxford United FC | Anglaterra | 1967 - 1973 | 174 | 29 |
| Walsall FC | Anglaterra | 1973 - 1975 | 49 | 3 |

## Referències

* ↑ Error: hi ha títol o url, però calen tots dos paràmetres.«» (en anglès). Oxford Mail, 08-02-2016. [Consulta: 8 febrer 2016].
* ↑ Fitxa del jugador a footballdatabase
* ↑ Fitxa del jugador a national football teams (anglès)
# Ànec vapor de Magallanes

L'ànec vapor de Magallanes (Tachyeres pteneres) és una espècie d'ocell de la família dels anàtids (Anatidae) que habita costes i illes costaneres del sud de Xile i l'extrem sud de l'Argentina fins al cap d'Hornos i Terra del Foc.
# Pierfranco Muraglia

Pierfranco Muraglia (Caracas, 24 d'octubre de 1959), conegut com a Chicco Muraglia, és un antic pilot d'enduro italià de renom internacional durant les dècades del 1980 i 1990. Especialista en petites cilindrades, va ser tres vegades campió d'Europa de 80cc 2T i, un cop instaurat el Campionat del Món d'enduro, una vegada campió del món de la mateixa cilindrada. També va obtenir tres victòries individuals als Sis Dies Internacionals d'Enduro i sis Campionats d'Itàlia en 80cc.
Nascut a Caracas, Veneçuela, Muraglia ha residit sempre a Sanremo.

## Palmarès

* 1 Campionat del Món d'enduro 80cc 2T (1991, amb Kawasaki)
* 3 Campionats d'Europa d'enduro 80cc 2T (1983-1984 amb Accossato i 1989 amb TM)
* 3 Victòries de classe en 80cc als Sis Dies Internacionals d'Enduro (1982, 1985, 1990)
* 6 Campionats d'Itàlia d'enduro 80cc (1982, 1984-1985, 1989-1991)

## Referències

* ↑ «Pierfranco Muraglia (“Chicco”)» (en italià). accossato.de. [Consulta: 22 maig 2023].
* ↑ «Pierfranco Muraglia» (en italià). coni.it. [Consulta: 22 maig 2023].
* ↑ «Pier Franco Muraglia» (en castellà). pressreader.com. Moto Verde, 30-04-2018. [Consulta: 22 maig 2023].
* ↑ «Muraglia, il Campione sempreverde» (en castellà). motoliguria, 16-11-2018. [Consulta: 22 maig 2023].
* ↑ «Il Mondiale di Enduro fa tappa a Ponente, parla il primo campione iridato Muraglia: “Grande evento frutto di quello che abbiamo seminato”» (en italià). sanremonews.it, 23-03-2023. [Consulta: 22 maig 2023].
# Joseph Bouchardy

Joseph Bouchardy (París, 1810 - Châtenay-Malabry, Hauts-de-Seine, 28 de maig de 1870) va ser un autor dramàtic francès, conegut pels seus melodrames populars i les seves intrigues complicades.

## Obra dramàtica

* Le Fils du bravo, comèdia-vodevil en un acte (1836)
* Hermann l'ivrogne, drama en un acte (1836)
* Gaspardo le pêcheur, drama en quatre actes i 5 quadres, precedit d'un pròleg (1837)
* Longue-Épée le Normand, drama en cinc actes (1837)
* Le Sonneur de Saint-Paul, drama en quatre actes (1838)
* Christophe le Suédois, drama en cinc actes (1839)
* Lazare le pâtre, drama en quatre actes i un pròleg (1840)
* Paris le bohémien, drama en cinc actes (1842)
* Les Enfants trouvés, drama en tres actes (1843)
* Les Orphelines d'Anvers, drama en cinc actes i sis quadres (1844)
* La Sœur du muletier, drama en quatre actes i un pròleg (1845)
* Bertram le matelot, drama en quatre actes i un pròleg (1847)
* Léa, ou la Sœur du soldat, drama en cinc actes (1847)
* Un Vendredi, comèdia-vodevil en un acte (1849)
* La Croix de saint Jacques, drama en sis quadres, precedits d'un pròleg (1849)
* Jean le cocher, drama en cinc actes, precedits d'un pròleg i dos quadres (1852)
* Le Secret des cavaliers, drama en sis actes (1856)
* Micaël l'esclave, drama en quatre actes, precedit d'un pròleg (1859)
* Philidor, comèdia-drama en quatre actes (1860)
* L'Armurier de Santiago, drama en cinc actes i un pròleg (1868)
# Carol·lins

Els carol·lins (Carollinae) són una subfamília de ratpenats fil·lostòmids.

## Taxonomia

* Gènere Carollia
** Ratpenat cuacurt sedós (Carollia brevicauda)
** Ratpenat cuacurt d'Allen (Carollia castanea)
** Carollia colombiana
** Ratpenat cuacurt de Seba (Carollia perspicillata)
** Carollia sowelli
** Ratpenat cuacurt de Hahn (Carollia subrufa)
* Gènere Rhinophylla
** Ratpenat escuat negre (Rhinophylla alethina)
** Ratpenat escuat de Fischer (Rhinophylla fischerae)
** Ratpenat escuat gris (Rhinophylla pumilio)

## Referències

* ↑ Carolliinae a Mammal Species of the World (MSW) (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Heròdic (historiador)

Heròdic (en llatí Herodicus, en grec antic Ἡρόδικος) fou un historiador grec que va viure en temps de Pèricles i era contemporani de Trasímac de Calcedònia i de Polus d'Agrigent. L'esmenten Aristòtil i Vossius (De Historicis Græcis. p. 36, ed. Westermann).

## Referències

* ↑ 1.Herodicus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 430
# Aalsmeer

Aalsmeer és un municipi de la província d'Holanda Septentrional, al centre-oest dels Països Baixos. L'1 de gener del 2021 tenia 31.991 habitants repartits sobre una superfície de 32,24 km² (dels quals 11,66 km² corresponen a aigua). Limita al nord amb Haarlemmermeer, Schiphol i Bovenkerk, a l'oest amb Rijsenhout, a l'est amb Amstelveen i al sud amb Kaag en Braassem, De Kwakel i Uithoorn.

## Centres de població

Aalsmeer, Kudelstaart, Oosteinde.

## Ajuntament

Des del 16 d'abril del 2019, l'alcalde del municipi és Gido Oude Kotte del CDA. Els 23 membres del consistori municipal són, des del 2022:
Resultats eleccions municipals 2022 :
| Partit | Escons |
| Absoluut Aalsmeer | 6 |
| CDA | 6 |
| VVD | 5 |
| D66 | 2 |
| GL | 2 |
| PvdA | 1 |
| Font: ||

## Personatges coneguts

* Peter R. de Vries (1956-2021), periodista d'investigació

## Referències

* ↑ «Kerncijfers wijken en buurten 2021» (en neerlandès). Oficina Central d'Estadística, 06-08-2021. [Consulta: 10 agost 2022].
* ↑ «Gido Oude Kotte nieuwe burgemeester van Aalsmeer» (en neerlandès). Vereniging van Nederlandse Gemeenten. Arxivat de l'original el 10 d’agost 2022. [Consulta: 10 agost 2022].
* ↑ «Gemeenteraad 16 maart 2022» (en neerlandès). Kiesraad. [Consulta: 10 agost 2022].

## Enllaços externs

* www.aalsmeer.nl
# Abadia de Tournus

L'abadia de Tournus o de Sant Filibert fou un establiment religiós benedictí a Tournus, departament de Saône-et-Loire a la regió de Borgonya-Franc Comtat, encara conservat en gran part sent un dels principals del romànic a França.
El 175 Tournus fou un campament romà; el 177 s'hi va instal·lar un cristià de nom Valerià, fugint de les persecucions i va evangelitzar la zona. Fou decapitat el 179 i fou enterrat al lloc on després va estar la cripta de l'església, esdevenint lloc de culte clandestí. Al segle iv es va construir un oratori després de l'Edicte de Milà. Al segle vi Gregori de Tours esmenta un santuari al lloc i el rei Guntram de Borgonya hi va implantar un monestir de fundació reial.
El 731 fou damnat pels sarraïns. El 19 de març del 875 Carles el Calb va donar l'abadia i el poble de Tournus als monjos de Sant Filibert de Noirmoutier. Els monjos s'hi havien instal·lat des de 863 com a protecció contra els normands i van portar les relíquies de Sant Filibert. Entre 889 i 1316 l'abadia encunyà moneda. Aimí fou abat del 928 al 946 i sota el seu govern es va produir la invasió dels hongaresos (936-937) que va damnar les edificacions. El 960 fou elegit abat Esteve, que va fer reconstruir tota l'abadia i el 979 les relíquies de Sant Filibert foren traslladades a un sarcòfag. Wagó fou abat del 980 al 1008. El 16 d'octubre del 1006 va patir un incendi. En el segle xi i xii es van fer diverses construccions i així destaquen l'abat Bernier (1008-1028) sant Ardaí (1028-1056), Pere I (1066-1105) i Francó de Rouzay (1114-1120). El 1140 s'hi van traslladar les relíquies de Sant Ardaí. El palau abacial es va construir al segle xv i el 1498 l'abadia fou donada en comanda; el 1562 fou saquejada pels hugonots i va acabar suprimida el 1627 i s'hi van establir canonges regulars fins al 1785 esdevenint propietat comunal el 1790. El culte va retornar el 1802 i declarada monument històric el 1840 fou restaurada de 1841 a 1851 per l'arquitecte Charles-Auguste Questel.
El document del 875 es va donar a Châlons-sur-Saône confirmant les possessions de l'abadia entre les quals el priorat de Godet al Velai. Està subscrit per Sigebud de Narbona i altres bisbes entre els quals Guiu de Velai, Aganulf de Gavaldà, Gilbert de Nimes, Abbó de Magalona, Alaric de Besiers, Frodoí de Barcelona, Teuter de Girona i Eteri de Viviers.

## Bibliografia

* Gérard Denizeau - Histoire visuelle des Monuments de France - Larousse - París - 2003 - pàgines 44-47 - ISBN 2035052017
* Raymond Oursel - Bourgogne romane (setena edició) - Editions Zodiaque - La Pierre-qui-Vire - 1979.

## Enllaços externs

* Abadia de Sant Filibert
* Abadia de Sant Filibert
* Art roman - La Bourgogne romane - Abbaye Saint-Philibert de Tournus Arxivat 2015-09-23 a Wayback Machine.
* Centre international d'études romanes - Abbaye Saint-Philibert.
* Architecture religieuse en Occident - Abbaye Saint-Philibert
# Abd al-Samad

«Abd al-Samad» té aquests significats:
* Abd al-Samad o Khwaja Abdus Samad, miniaturista persa del segle XVI
* Burhan al-Din Abd al-Samad, amir (general) del segle XV
# Abd al-Uwar

Abd al-Uwar fou valí de Saragossa al segle ix.
Va negociar amb el comte Humfrid de Barcelona i Narbona un tractat d'amistat el 857, o començaments del 858, després del qual Humfrid va marxar a França per ajudar Carles el Calb. El 858, a petició d'Humfrid, va protegir l'expedició dels benedictins Usuard i Odilard, de l'abadia de Saint-Germain-des-Prés, que van traslladar les relíquies dels màrtirs cordovesos Jordi, Aureli i Natàlia, executats el 852, que els havia cedit el bisbe de Saragossa, trasllat habitual en aquells temps quan els monestirs anaven arreu a buscar relíquies per atreure visitants.

## Bibliografia

* J. Calmette, "Onfroy, Marquis de Gothie." Etudes Médiévales.
# Agroeca

Agroeca és un gènere d'aranyes araneomorfes de la família dels família dels liocrànids (Liocranidae). Fou descrit per primera vegada l'any 1861 per Nicolao Westring.

## Distribució

Les espècies d'aquest gènere es distribueixen per la zona holàrtica, excepte A. aureoplumata que es troba a Colòmbia i A. dubiosissima al Perú. A Europa tenen una àmplia distribució: A. cuprea, A. brunnea, A. dentigera, A. inopina A. lusatica i A. proxima. Més acotada al sud d'Europa i a Espanya, A. annulipes.

## Espècie

Segons el World Spider Catalog amb data de desembre de 2018 hi ha les següents espècies del gènere Agroeca:
* Agroeca agrestis Ponomarev, 2007 — Kazakhstan
* Agroeca annulipes Simon, 1878 — Espanya, Còrsega, Sardenya, Marroc, Algèria
* Agroeca aureoplumata Keyserling, 1879 – Colòmbia
* Agroeca bonghwaensis Seo, 2011 — Corea
* Agroeca brunnea Blackwall, 1833 — Paleàrtic
* Agroeca coreana Namkung, 1989 — Rússia, Corea, Japó
* Agroeca cuprea Menge, 1873 — Europa a Àsia central
* Agroeca debilis O. P.-Cambridge, 1885 — Yarkand
* Agroeca dentigera KulczyńEsquí, 1913 — Europa, Rússia
* Agroeca dubiosissima Bri, 1908 — Perú
* Agroeca flavens O. P.-Cambridge, 1885 — Yarkand
* Agroeca gangotrae Biswas & Roy, 2008 — Índia
* Agroeca guttulata Simon, 1897 — Àsia central
* Agroeca inopina O. P.-Cambridge, 1886 — Europa, Algèria
* Agroeca kamurai Hayashi, 1992 — Japó
* Agroeca kastoni Chamberlin & Ivie, 1944 — EUA
* Agroeca lusatica L. Koch, 1875 — Europa a Kazakhstan
* Agroeca maculata L. Koch, 1879 — Rússia, Kazakhstan
* Agroeca maghrebensis Bosmans, 1999 — Marroc, Algèria, Tunísia
* Agroeca makarovae Esyunin, 2008 — Rússia
* Agroeca minuta Bancs, 1895 — EUA
* Agroeca mongolica Schenkel, 1936 — Mongòlia, Xina, Corea
* Agroeca montana Hayashi, 1986 — Xina, Japó
* Agroeca ornata Bancs, 1892 — EUA, Canadà, Alaska, Rússia
* Agroeca parva Bosmans, 2011 – Grècia, Turquia, Israel
* Agroeca pratensis Emerton, 1890 — EUA, Canadà
* Agroeca proxima O. P.-Cambridge, 1871 — Europa, Rússia (espècie tipus)
* Agroeca spinifera Kaston, 1938 — EUA
* Agroeca trivittata Keyserling, 1887 — EUA

## Referències

* 1 2 Westring, 1861 : Araneae svecieae. Göteborgs Kungliga Vetenskaps- och Vitterhets-samhälles Handlingar,, vol. 7, p. 1-615.
* ↑ (anglès) World Spider Catalog: Agroeca Westring, 1861 en la família Liocranidae +base de dades Accés el 20 de desembre de 2018.

## Enllaços externs

* (anglès) World Spider Catalog: Agroeca Westring, 1861 en la família Liocranidae +base de dades
# Acanthobrama hadiyahensis

Acanthobrama hadiyahensis és una espècie de peix cipriniforme de la família dels ciprínids que es troba a Aràbia Saudita.

## Referències

* ↑ Heckel, J. J. 1843. Ichthyologie [von Syrien]. A: J. von Russegger. Reisen in Europa, Asien und Africa, mit besonderer Rücksicht auf die naturwissenschaftlichen Verhältnisse der betreffenden Länder unternommen in den Jahren 1835 bis 1841, etc. Stuttgart. Ichthyol. von Syrien v. 1 (pt 2): 990-1099.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Acanthobrama marmid

Acanthobrama marmid és una espècie de peix cipriniforme de la família dels ciprínids que es troba a les conques dels rius Tigris i Eufrates.

## Referències

* ↑ FishBase (anglès)

## Bibliografia

* Bogutskaya, N.G., 1997. Contribution to the knowledge of leuciscine fishes of Asia Minor. Part 2. An annotated check-list of leuciscine fishes (Leuciscinae, Cyprinidae) of Turkey with descriptions of a new species and two new subspecies. Mitt. Hamb. Zool. Mus. Inst. 94:161-186.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Aigeira

Aigeira (grec: Αιγείρα) és una població i antic municipi grec de la unitat perifèrica d'Acaia. El 2011, després de la reforma municipal, fa part del municipi d'Egialea, del qual és una unitat municipal. Com a unitat municipal, té una superfície de 103.646 km². Es correspon amb l'antiga ciutat d'Egira, situada a la riba esquerra del riu Crios.

## Població

| Any | Població | Municipi |
| 1981 | 1.320 | - |
| 1991 | 1.696 | 4.211 |
| 2001 | 1.673 | 4.503 |
| 2011 | 1.462 | 2.626 |

## Referències

* ↑ Ministeri d'Interior Grec. «Llei Kallikratis». Arxivat de l'original el 2017-07-12. [Consulta: 24 gener 2021].
* ↑ «Població i cens 2001» (en grec).
# Adolf

«Adolf» té aquests significats:
* Adolf, un nom propi masculí.
* Antropònims:
** Adolf Hitler
** Adolfo Suárez González
** Adolf I d'Alemanya
** Adolf de Luxemburg
** Adolf Mas i Ginestà
* Adolf (manga)
# Aglia tau

Aglia tau és una espècie de lepidòpter ditrisi de la família dels satúrnids (Saturniidae). És una arna nocturna pròpia d'Euràsia, incloent-hi el nord de la península Ibèrica. Les larves s'alimenten fonamentalment de faig.

## Referències

* ↑ del Hoyo, Josep. Espais naturals dels països catalans. Enciclopèdia Catalana, 1993, p. 202. ISBN 9788477395225.
* ↑ Svenska Linnésällskapets Årsskrift (en suec). Almqvist & Wiksells, 2006, p. 146.
* ↑ «Saturniidae of the Western Palaearctic - Aglia tau» (en anglès). [Consulta: 11 juny 2024].
# Agliano Terme

Agliano Terme (Ajan en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Calosso, Castelnuovo Calcea, Costigliole d'Asti, Moasca i Montegrosso d'Asti.
Pertanyen al municipi les frazioni d'Agliano, Bansella, Bologna, Crena, Dani, Dogliano, Fons Salutis, Fonte San Rocco, Goretta, Mola, Montà, Salere, San Bernardino, San Rocco, Vialta i Vianoce.

## Galeria fotogràfica

* Vista del poble
# Al-Ahli SC Sidó

* Aquest article tracta sobre el club de futbol de Sidó. Vegeu-ne altres significats a «Al-Ahli».
L'Al-Ahli SC Sidó (àrab: النادي الأهلي الرياضي, an-Nādī al-Ahlī ar-Riyāḍī, ‘Club Esportiu Nacional') és un club de futbol libanès de la ciutat de Sidó.

## Palmarès

* Segona Divisió del Líban:
** 1996–97, 2008–09

## Referències

* ↑ «Sayda International Stadium».
# African Museum

African Museum és una discogràfica de reggae de Jamaica, activa principalment durant els anys 70. Un dels seus principals artistes va ser Gregory Isaacs, així com The Mighty Diamonds i D.J. Dango.

## Publicacions conegudes

| Grup | Àlbum | Any |
| Gregory Isaacs | Extra Classic | 1977 |
| Gregory Isaacs | Lonely Lover | 1980 |
| Gregory Isaacs | Rat Patrol | 2004 |
| Gregory Isaacs | Slum in Dub | 2005 |
| Gregory Isaacs | Brand New Me | 2008 |

## Referències

* ↑ «Llista de publicacions d'African Museum». Discogs.com.
# Alfabet protocananeu

«Alfabet protocananeu» té aquests significats:
* l'escriptura protosinaítica trobada a Canaan.
* l'alfabet fenici primerenc datat abans de l'any 1050 aC. El fenici, l'hebreu, i altres dialectes cananeus eren en gran part indistingibles abans d'aquesta data.
* un ancestre hipotètic de l'alfabet fenici, amb una afinitat indefinida al protosinaític.
En el tercer cas, el protocananeu generalment se suposa que han estat pictogràfic, però no hi ha una escriptura similar testimoniada, i les il·lustracions de la mateixa són invencions modernes.

## Referències

* ↑ Woodard, Roger. The Ancient Languages of Syria-Palestine and Arabia, 2008.
* ↑ Naveh, Joseph. Ancient Israelite Religion, 1987. «Proto-Canaanite, Archaic Greek, and the Script of the Aramaic Text on the Tell Fakhariyah Statue»
* ↑ Coulmas, Florian. The Blackwell Encyclopedia of Writing Systems. Oxford: Blackwell, 1996. ISBN 0-631-21481-X.
* ↑ «How the Alphabet Was Born from Hieroglyphs». Biblical Archaeology Review, 01-03-2010.

## Enllaços externs

* Precursor to Paleo-Hebrew Script Discovered in Jerusalem
Tipus de sistemes d'escriptura :
Tipus :
Abugida :
Alfabets :
Logograma :
Semisil·labaris :
Plantilla:Braille :
# Alajuela

«Alajuela» té aquests significats:
* Província d'Alajuela, província de Costa Rica
* Cantó d'Alajuela, cantó de la província de Costa Rica
* Alajuela (ciutat), ciutat capital del cantó d'Alajuela
* Llac Alajuela, llac artificial creat pel riu Chagres de Panamà
# Alakbar Mammadov

Alakbar Mammadov (Bakú, 9 de maig de 1930 - Bakú, 28 de juliol de 2014) fou un futbolista azerbaidjanès de la dècada de 1950.
Fou 4 cops internacional amb la selecció soviètica.
Pel que fa a clubs, defensà els colors de PFC Neftchi Baku durant 12 anys. També jugà al Dynamo de Moscou.

## Referències

* ↑ Player stats on KLISF
* ↑ Great Azerbaijani Athletes: Alekper Mamedov (rus)
* ↑ RussianTeam.ru: We Must Draw on the
* ↑ Sharif, Azad. «Алекпер МАМЕДОВ (Alekper Mamedov)» (en russian). RussianTeam.ru. Arxivat de l'original el 22 juny 2008. [Consulta: 3 juliol 2008].
* ↑ «Алекпер Мамедов: Получать награду при тысяче зрителей было удовольствием (Alekper Mamedov: Gets Nevsky Award, Pleases 100,000 Spectators)» (en russian). BakuPages, 04-10-2007. [Consulta: 3 juliol 2008].

## Enllaços externs

* Videoclip about Alakbar Mammadov a YouTube Exterpience of the Veterans (rus)
# Alba Quintanilla

Alba Quintanilla (Mérida, 11 de juliol de 1944) és una compositora, arpista, clavicembalista, pianista, directora i pedagoga veneçolana.

## Biografia

Quintanilla va néixer a Mèrida (Veneçuela), i va estudiar música amb els seus pares.
Posteriorment es va matricular a l'Escola de Música José Ángel Lamas, on va estudiar piano, arpa, clavicèmbal, composició i direcció. Entre els seus instructors hi havia Vicente Emilio Sojo, Raimundo Pereira, Juan Bautista Plaza, Gonzalo Castellanos Yumar, Evencio Castellanos, Cecilia de Majo, Evelia Taborda, Lidya Venturini i Pablo Manelski. També va estudiar composició a Varsòvia i Mannheim. Quintanilla va ser la primera dona que va dirigir l'Orquestra Simfònica de Veneçuela. Ha actuat com a pedagog a tot Veneçuela, fent classes en diversos conservatoris i escoles de música.
Des de 1985 fins a 1990 va ser directora de l'Escola de Música Juan Manuel Olivares a Caracas. També ha exercit com a directora del conservatori a Maracay. Com a compositora ha produït diverses cantates i altres obres vocals, així com música de cambra, obres de piano i peces corals.
La seva música ha obtingut diversos premis i premis al llarg de la seva carrera.

## Referències

* ↑ Ficher, Miguel; Furman Schleifer, Martha; M. Furman, John. Latin American Classical Composers: A Biographical Dictionary (en anglès), 16 d'octubre de 2002, p. 17 i seg.. ISBN 978-1-4616-6911-1.
* ↑ Venezuela Up-to-date (en anglès), 1962.
# Albany (Wisconsin)

Albany és una vila dels Estats Units a l'estat de Wisconsin. Segons el cens del 2000 tenia 1.191 habitants.

## Demografia

Segons el cens del 2000, Albany tenia 1.191 habitants, 468 habitatges, i 311 famílies. La densitat de població era de 362,1 habitants per km².
Dels 468 habitatges en un 36,3% hi vivien nens de menys de 18 anys, en un 53,6% hi vivien parelles casades, en un 7,9% dones solteres, i en un 33,5% no eren unitats familiars. En el 25,4% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,8% tenia menys de 18 anys, un 8,6% entre 18 i 24, un 28% entre 25 i 44, un 23,6% de 45 a 60 i un 11,9% 65 anys o més.
L'edat mediana era de 36 anys. Per cada 100 dones de 18 o més anys hi havia 97,7 homes.
La renda mediana per habitatge era de 40.109 $ i la renda mediana per família de 46.071 $. Els homes tenien una renda mediana de 30.966 $ mentre que les dones 21.061 $. La renda per capita de la població era de 19.186 $. Aproximadament el 0,3% de les famílies i el 3,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Albany» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Albany». American Fact Finder. Oficina del Cens dels Estats Units, 12-01-2010.